**ஃபெராரி** (*Ferrari*) ஒரு இத்தாலிய தானுந்து உற்பத்தி செய்யும் நிறுவனம். 1927ல் என்சோ ஃபெர்ராரி என்பவரால் தொடங்கப்பட்ட இந்நிறுவனம் இத்தாலியின் மாரனெல்லோ நகரை தலைமையிடமாகக் கொண்டு செயல்படுகிறது. 1947 வரை கார் பந்தயங்களில் பங்கேற்கும் தானுந்துகளையே இது உற்பத்தி செய்து வந்தது. பின்னர் சாதாரண தானுந்துகளையும் உற்பத்தி செய்யத் தொடங்கியது. இந்நிறுவனத்தின் கார்களை பயன்படுத்தும் அணிகள் பார்முலா 1 பந்தயங்களில் பங்கேற்று பெரும் புகழையும் பல வெற்றிகளையும் பெற்றுள்ளன. ஃபெராரியே ஒரு பார்முலா 1 அணியை உருவாக்கி நிர்வகித்து வருகிறது. இது தவிர கூபே, விளையாட்டு தானுந்துகள் போன்றவற்றையும் தயாரித்து வருகிறது.

வரலாறு
------

என்சோ ஃபெராரி, ஸ்குடெரியா ஃபெராரி (சொல்லின் நேர்ப்பொருள் சார்ந்தவாறு "ஃபெராரி லாயம்", வழக்கமாக "ஃபெராரி அணி" என பொருள்படும், அது சரியாக உச்சரிக்கப்படுவது "ஸ்கூ டெஹ் *ரீ* ஆஹ்" என்பதாகும்) என்பதை 1929 ஆம் ஆண்டில் நிறுவியபோது சாலைப் பயன்பாட்டு கார்களை உற்பத்தி செய்ய திட்டமிடவில்லை. மோடெனாவைத் தலைமையிடமாகக் கொண்டு தொழில் முறைச் சாராத ஓட்டுனர்களுக்கு நிதியாதரவினைச் செய்யவே திட்டமிட்டார். ஃபெராரி 1938 ஆம் ஆண்டு வரை ஆல்ஃபா ரோமியோ கார்களில் பல்வேறு ஓட்டுனர்களைத் தயார்படுத்தியும் வெற்றிகரமாகவும் பந்தயங்களில் பங்கேற்கச் செய்தார். அப்போது ஆல்ஃபா ரோமியோ அவரை மோட்டார் பந்தய துறைக்குத் தலைமையேற்கச் செய்ய பணியிலமர்த்தினார்.

1941 ஆம் ஆண்டில், ஆல்ஃபா ரோமியோ கார் நிறுவனம் பெனிட்டோ முசோலினியின் பாசிச அரசால் ஆக்சிஸ் சக்திகளின் போர் முயற்சியின் ஓர் பகுதியாகப் பறிமுதல் செய்யப்பட்டது. என்ஸோ ஃபெராரியின் பிரிவு சிறிதானது என்பதனால் பாதிக்கப்படவில்லை. அவர் பந்தய ஒப்பந்தங்களிலிருந்து நான்காண்டுகளுக்கு தடைச்செய்யப்பட்டதால், *ஸ்குடெரியா* சிறிது காலத்திற்கு ஆட்டோ ஏவியோ காஸ்ட்ருஸியோனி ஃபெராரியாக பெயர் மாற்றமடைந்து உண்மையை மறைத்து இயந்திரக் கருவிகளையும் விமான உதிரி பாகங்களையும் உற்பத்தி செய்தது. SEFAC (ஸ்குடெரியா என்ஸோ ஃபெராரி ஆட்டோ கோர்ஸ்) எனவும் அறியப்படும் ஃபெராரி உண்மையில் ஒரு பந்தயக்காரான டிபோ 815 ஐ போட்டிகள் நடைபெறாத காலகட்டத்தில் உற்பத்திச் செய்தது. இதுதான் உண்மையான முதல் ஃபெராரி கார் ஆகும். (1940 ஆம் ஆண்டில் மில்லே மிக்லியாவில் அது அறிமுகமாகியது) ஆயினும் இரண்டாம் உலகப் போரினால் அது சிறிதளவே போட்டியினைச் சந்தித்தது. 1943 ஆம் ஆண்டில் ஃபெராரி தொழிற்சாலை மாரனெல்லோக்கு இடம் பெயர்ந்தது; அது முதல் அங்கேயே நிலைபெற்றிருக்கிறது. தொழிற்சாலை நேசப்படைகளால் 1944 ஆம் ஆண்டில் குண்டு வீசி தாக்கப்பட்டது, எனினும் 1946 ஆம் ஆண்டில் மீண்டும் போர் முடிவடைந்தப் பிறகு கட்டப்பட்டது. அதில் சாலைக் கார் உற்பத்திக்கான பணிமனையையும் உள்ளடக்கியிருந்தது. *Il கமாண்டடோரின்* இறப்பு வரை, இது அவரது முதல் காதலான பந்தயத்திற்கான நிதி மூலதாரத்திற்கு சிறிதளவு உதவியாக இருந்து வந்தது.

166MM பார்செட்டா 212/225.
முதல் ஃபெராரி சாலைக் கார் 1947 ஆம் ஆண்டின் 125 S, 1.5L V12 இயந்திரத்தினால் இயக்கப்பட்டது; என்ஸோ ஃபெராரி, ஸ்குடெரியா ஃபெராரிக்கு நிதித் திரட்ட தயக்கத்துடன் அவரது வாகனங்களை வடிவமைத்து விற்கச் செய்தார்.[*மேற்கோள் தேவை*] அவரது அழகிய வேகமான கார்கள் விரைவாக தனிச்சிறப்பிற்காக நற்பெயரைப் பெற்ற போது, என்ஸோ அவரது வாடிக்கையாளர்களின் மீது உயர்வானதொரு வெறுப்பினைத் தக்கவைத்திருந்தார்.[*மேற்கோள் தேவை*]

1988 ஆம் ஆண்டில் என்ஸோ ஃபெராரி அவ்வருட இறுதியில் வெளியிடப்பட்ட, அவரது இறப்பிற்கு முந்தைய கடைசி புதிய ஃபெராரியான-ஃபெராரி F40 இன் துவக்கத்தினை மேற்பார்வையிட்டு கண்காணித்தார். மேலும், இக்கார் எப்போதும் தயாரிக்கப்பட்டவற்றிலேயே மிகப் பிரபலமான சூப்பர் கார்களில் ஒன்றாக வாதிடப்படுவதாகும்.

2009 ஆம் ஆண்டில் மே 17 ஆம் தேதி இத்தாலியின் மாரனெல்லோவில் ஒரு 1957 250 டெஸ்டா ரோஸ்ஸா (TR) RM ஆக்சன்ஸ் (RM Auctions) மற்றும் சோத்பீஸ் (Sotheby's) நிறுவனங்களால் ஏலம் விடப்பட்டப்போது $12.1 மில்லியன்களுக்கு விற்கப்பட்டது - இது ஒரு ஏலத்தில் எப்போதும் விற்கப்படாத மிக அதிக விலையுள்ள கார் என்பதற்கான உலகச்சாதனையாக இருந்தது.

மோட்டார் பந்தயம்
----------------

*முழுமையான ஃபெராரி பந்தயக் கார்களின் பட்டியலுக்கு, ஃபெராரி பந்தயக் கார்கள் பட்டியலைக் காண்க.*

ஃபெராரி 312T2 பார்முலா ஒன் கார் நிக்கி லாடா ஓட்டியது
நிறுவனத்தின் துவக்கம் முதல் ஃபெராரி மோட்டார் பந்தயங்களில் ஈடுபட்டு வந்தது. பல்வேறுவகைகளிலான ஃபார்முலா ஒன் மற்றும் பந்தயக் கார் போட்டிகள் உள்ளிட்டவற்றில் அதன் ஸ்குடெரியா ஃபெராரி பந்தயப் பிரிவின் மூலம் போட்டியிட்டது. அத்தோடு கார்களையும் இயந்திரங்களையும் இதர அணிகளுக்காக அளித்தது.

1940 AAC 815 என்ஸோ ஃபெராரியினால் வடிவமைக்கப்பட்ட முதல் பந்தயக் காராகும். இருந்தாலும் அது ஃபெராரி மாதிரி என்ற அடையாள சின்னத்தைக் கொண்டிருக்கவில்லை. தற்போது ஃபெராரி பணிக் குழு அணி மட்டுமே ஃபார்முலா ஒன்னில் போட்டியிடுகிறது. 1950 ஆம் ஆண்டில் அந்த அணி துவக்கப்பட்டதிலிருந்து உலக சாம்பியன்ஷிப்பில் போட்டியிட்ட ஒரே அணியாகும்.

### பந்தயக் கார் போட்டி

A 312PB (ஜாக்கி இசிக்ஸ்) உலக பந்தயக் கார் சாம்பியன்ஷிப்களின் அணியின் இறுதியாண்டில்
1949 ஆம் ஆண்டில், லூய்கி சினெட்டி ஒரு 166 M ஐ ஓட்டிச் சென்று ஃபெராரியின் மோட்டார் பந்தயங்களின் முதல் வெற்றியை 24 ஹவர்ஸ் ஆஃப் லே மான்ஸ்சில் (24 Hours of Le Mans) பெற்றார். ஃபெராரி 1953 ஆம் ஆண்டில் உருவாக்கப்பட்ட உலக பந்தயக் கார் சாம்பியன்ஷிப்களின் துவக்க வருடங்களில் மேலாதிக்கம் செலுத்தி வந்தது; முதல் ஒன்பது வருடங்களில் ஏழு வருடங்களுக்கான பட்டங்களை வென்று கொண்டிருந்தது.

1962 ஆம் ஆண்டில் சாம்பியன்ஷிப் முறை மாற்றப்பட்டபோது, ஃபெராரி பட்டங்களை குறைந்தது ஒரு முறையாவது ஒரு வகையின் கீழ் ஒவ்வோர் ஆண்டும் ஈட்டியது. அவ்வாறு 1965 ஆம் ஆண்டு வரையிலும், மீண்டும் 1967 ஆம் ஆண்டிலும் ஈட்டியது. ஃபெராரி ஒரு கடைசி பட்டமாக 1972 ஆம் ஆண்டில் 'வோர்ல்ட் சாம்பியன்ஷிப் ஆஃப் மேக்ஸை' ஈட்டியது. அது 1973 ஆம் ஆண்டிற்குப் பிறகு என்ஸோ பந்தயக் கார் போட்டிகளிலிருந்து விலகி, ஸ்குடெரியா ஃபெராரியை ஃபார்முலா ஒன்னில் மட்டும் முழுமையாகக் கவனம் செலுத்த முடிவெடுப்பதற்கு முன்பாக நிகழ்ந்ததாகும்.

ஃபெராரியின் உலக பந்தயக்கார் சாம்பியன்ஷிப்களின் பருவங்களில், அவர்கள் '24 ஹவர்ஸ் ஆஃப் லே மான்ஸ்'சில் அதிகப் பல வெற்றிகளைக் கூட ஈட்டினர். அப்போது தொழிற்சாலை அணி அவர்களின் முதல் 1954 ஆம் ஆண்டில் ஈட்டினர். மற்றொரு வெற்றி 1958 ஆம் ஆண்டில் வந்தது. பின் தொடர்ந்து ஐந்து தொடர்ச்சியான வெற்றிகள் 1960 ஆம் ஆண்டிலிருந்து 1964 ஆம் ஆண்டு வரை வந்தன. லூய்கி சினெட்டியின் வட அமெரிக்கன் பந்தயக் குழு (NART) 1965 ஆம் ஆண்டில் லே மான்ஸ்சில் ஃபெராரியின் கடைசி வெற்றியைப் பெற்றது.

ஸ்குடெரியா ஃபெராரி 1973 ஆம் ஆண்டிற்குப் பிறகு பந்தயக் கார் போட்டிகளில் பங்கேற்கவில்லை என்றாலும், அவர்கள் வாய்ப்பு வரும்போது பல்வேறு பந்தயக் கார்களை தனித்த போட்டியாளர்களுக்காக கட்டுவித்தனர். இவற்றில் 1970 ஆம் ஆண்டுகளின் BB 512 LM, 1990 ஆம் ஆண்டில் IMSA GT சாம்பியன்ஷிப்களில் வென்ற 333 SP, தற்போது அவரவர் போட்டி பிரிவுகளில் முறையே வெற்றி பெற்று வரும் F430 GT2 மற்றும் GT3 ஆகியவை உள்ளடங்கியுள்ளன.

### ஃபார்முலா ஒன்

ஸ்குடெரியா ஃபெராரி மிகச் சமீபத்திய பார்முலா ஒன் ஓட்டுனர் பட்டத்தை [15] கிமி ரெய்க்க்கோனின்னுடன் வென்றது.
ஸ்குடெரியா ஃபெராரி 1950 ஆம் ஆண்டில் தனது இருத்தலின் முதல் வருடத்தில் ஃபார்முலா ஒன் சாம்பியன்ஷிப்பில் கலந்து கொண்டது. ஜோஸ் ப்ரோய்லான் கோன்ஸாலேஸ் 1951 ஆம் ஆண்டில் பிரித்தானிய கிராண்ட் பிரிக்ஸ்சில் அணிக்கு அதன் முதல் வெற்றியை அளித்தார்.

ஓராண்டிற்குப் பிறகு ஆல்பெர்டோ அஸ்காரி ஃபெராரிக்கு அதன் முதல் ஓட்டுனர் சாம்பியன்ஷிப்பை அளித்தார். ஃபெராரிதான் சாம்பியன்ஷிப்பிலுள்ள பழைய மற்றும் மிக வெற்றிகரமான அணியாகும்; அணி கிட்டத்தட்ட ஒவ்வொரு ஃபார்முலா ஒன் சாதனையையும் கொண்டுள்ளது As of 2008[update], அணியின் சாதனைகளில் 15 உலக ஓட்டுனர்கள் சாம்பியன்ஷிப் பட்டங்கள் (1952, 1953, 1956, 1958, 1961, 1964, 1975, 1977, 1979, 2000, 2001, 2002, 2003, 2004 மற்றும் 2007) 16 உலக கண்ஸ்டிரக்டர் சாம்பியன்ஷிப் பட்டங்கள் (1961, 1964, 1975, 1976, 1977, 1979, 1982, 1983, 1999, 2000, 2001, 2002, 2003, 2004, 2007 மற்றும் 2008) ஆகியன அடங்கும். 776 கிராண்ட் பிரிக்ஸ் போட்டிகளில் 209 கிராண்ட் பிரிக்ஸ் வெற்றிகள், 4925.27 புள்ளிகள், 622 இறுதிச் சுற்று வெற்றிகள், 203 துருவ நிலை அடைதல்கள் மற்றும் 218 வேகமான சுற்றுக்கள் ஆகியவை உள்ளடங்கும்.

குறிப்பிடத் தகுந்த ஃபெராரி ஓட்டுநர்களில், டாஸியோ நுவொலாரி, ஜோஸ் பிரோய்லான் கோன்சாலேஸ், ஜூவான் மானுவல் பாங்கியோ, லூயிகி சினெட்டி, ஆல்பர்டோ அஸ்காரி, வோல்ஃப்காங் வோன் டிரிப்ஸ், பில் ஹில், ஓலிவர் ஜெண்டெபியன், மைக் ஹாவ்தோர்ன், பீட்டர் கோலின்ஸ், ஜியான்கார்லோ பாகெட்டி, ஜான் ஸுர்டீஸ், லோரென்ஸோ பாண்டினி, லூடோவிகோ ஸ்கார்ஃபியோட்டி, ஜாக்கி ஐக்ஸ், மாரியோ அண்ட்ரேட்டி, கிளே ரெகாஸ்ஸோனி, நிகி லாடா, கார்லோஸ் ரேயுட்டேமான், ஜோடி ஸ்சேக்டர், கில்லேஸ் வில்லேனெயூவெ, டிடியெர் பிரோணி, பாட்ரிக் டாம்பே, ரெனெ அர்னொக்ஸ், மிசெலெ ஆல்போரெடொ, ஜெர்ஹார்த் பெர்கெர், நிஜெல் மான்செல், ஆலியான் பிரோஸ்ட், ஜீன் அலேசி, எட்டி இர்வின், ருபென்ஸ் பாரிச்செல்லோ, மிகேல் ஷூமாச்சார், கிமி ரெய்க்கோனென் மற்றும் பெலிப்பெ மாஸா ஆகியோர் உள்ளடங்குவர்.

2006 ஆம் ஆண்டு பருவத்தின் இறுதியில் மார்ல்பொரோ அவர்களுக்கு தொடர்ந்து நிதியாதரவு வழங்க அனுமதிக்கப்பட்ட பிறகு,அணி சர்ச்சையை எதிர் நோக்கியது. அவர்கள் இதர F1 அணிகளுடன் இணைந்து புகையிலை உற்பத்தியாளர்களுடனான நிதியாதரவினை முடித்துக் கொள்ள உறுதிமொழி ஒன்றினைச் செய்திருந்தனர். ஒரு ஐந்து வருட ஒப்பந்தம் ஏற்கப்பட்டது. இது 2011 ஆம் ஆண்டுவரை முடிவுறப் போவதில்லையென்றாலும், 2008 ஆம் ஆண்டு ஏப்ரல் மாதத்தில் மார்ல்பொரோ ஃபெராரிக் கார் மீதான வர்த்தகப் பெயர் பொறிப்பைக் கைவிட்டனர்.

2009 ஆம் ஆண்டில் போட்டியிட்ட ஓட்டுனர்கள் ஃபெலிப்பெ மாஸா மற்றும் தற்போதைய சாம்பியன் கிமி ரெய்க்கோனன் ஆகியோராவர். மாஸா, ஹங்கேரியன் கிராண்ட் பிரிக்ஸ்சில் இரண்டாவது சுற்றுக்குப் பிறகு ரூபென்ஸ் பாரிச்செல்லோவின் காரின் 1 கிலோ கிராம் எடையுள்ள அதிர்வுத் தாங்கு ஸ்பிரிங்கினால் காயமடைந்து தனது பருவத்தை முடித்துக் கொண்டார். மீதமுள்ள 2009 பருவத்திற்கு மாசாவிற்குப் பதிலாக ஃபோர்ஸ் இந்தியாவின் தனது ஒப்பந்தத்திலிருந்து விடுவிக்கப்பட்டிருந்த ஜியான்கர்லோ பிஷிசெல்லா ஓட்டுநராக அறிவிக்கப்பட்டார். இது ஐரோப்பிய மற்றும் பெல்ஜியன் கிராண்ட் பிரிக்ஸ் ஆகியவற்றில் காயமடைந்த ஓட்டுநருக்குப் பதிலாக லூகா படோய்ர் அறிவிக்கப்பட்டதைப் பின்பற்றிச் செய்யப்பட்டதாகும். 2010 ஆம் ஆண்டில் பெர்னாண்டோ அலோன்ஸோ, ரெனால்ட் மற்றும் மெக்லாரென் ஆகிய கார்களை ஓட்டிய பிறகு ஃபெராரியில் கிமி ரெய்க்கொனன் முன்பு அமர்ந்திருந்த ஓட்டுநர் இடத்தில் அமர்ந்து போட்டியில் பங்கேற்கத் துவங்குவார்.

### பிற மோட்டார் பந்தயங்கள்

ஃபெராரி 2008-09 ஆம் ஆண்டின் பருவம் முதல், A1 கிராண்ட் பிரிக்ஸ் தொடருக்கு V8 இயந்திரங்களுடன் பூர்த்தியடைந்தக் கார்களை அளிப்பர். ரோரி பிர்னெவால் வடிவமைக்கப்பட்ட அக்காரானது 2004 ஆம் ஆண்டின் ஃபெராரி ஃபார்முலா ஒன் (Ferrari Formula one) காரினை ஒத்திருக்கும் பாணியிலிருந்தது.

599 GTB பியரானோ மற்றும் F430 GT ஆகியவை GT போட்டித் தொடர்களில் பயன்படுத்தப்பட்டன. ஃபெராரி சேலஞ்ச் ஆனது ஃபெராரி F430 போட்டித் தொடருக்காக ஒரு முறைத் தயாரிக்கப்பட்டதாகும். ஃபெராரியின் சமீப சூப்பர் காரான 2006 FXX சட்டப்படி சாலையில் செல்வதற்கானதல்ல, ஆகையால் தடகள நிகழ்வுகளுக்கு மட்டுமே பயன்படுவதாகும்.

சாலைக் கார்கள்
--------------

*எதிர்கால மற்றும் கருத்தாக்க கார்கள் உள்ளடங்கிய ஒரு முழுமையான பட்டியலுக்குப் பார்க்க ஃபெராரி சாலைக் கார்கள் பட்டியல்.*

ஃபெராரி 166 இண்டெர் கூபெ டூரிங்
ஃபெராரியின் முதல் வாகனம் 125 S பந்தய/போட்டி மாதிரியாகும். 1949 ஆம் ஆண்டில், ஃபெராரி 166 இண்டெர் பிரம்மாண்ட சுற்றுலா சந்தைக்குள் நுழைந்தது. அது சுற்றுலா சந்தைக்குள் நுழைந்த முதல் நிறுவன முயற்சியாகும். அது தற்போது வரை தொடர்ந்து ஃபெராரியின் விற்பனையில் பெரும் பகுதியைக் கொண்டிருக்கிறது.

பல துவக்கக்கால கார்கள் உடல் பகுதிகளுக்கான வடிவமைப்புகளைச் சிறப்பாகக் கொண்டிருந்தன. இவை பினின்பார்னியா, ஸகாடொ மற்றும் பெர்டொன் போன்ற பல்வேறு வாகன கட்டமைப்பாளர்களால் செய்யப்பட்டது.

டினோ முதல் மைய இயந்திர ஃபெராரியாகும். இதன் வடிவப்படம் அதிகமாக 1980 மற்றும் 1990 ஆம் ஆண்டு ஃபெராரிகளில் பயன்படுத்தப்படவிருந்தது. V6 மற்றும் V8 ஃபெராரி மாதிரிகள் வர்த்தகப் பெயரில் செய்யப்பட்ட உற்பத்தியில் அரைப் பகுதிக்கும் மேலானவற்றைக் கொண்டிருந்தன.

ஃபெராரி சிறிது காலத்திற்கு 2+2 வகைகளை அதன் மைய-இயந்திர V8 கார்களுக்கு கட்டியது. இருப்பினும், அவை 2 இருக்கை கார்களுடன் மிக வேறுபட்டு காணப்பட்டன. GT4 மற்றும் மோண்டியால் ஆகியவை 308 GTB க்கு நெருங்கிய தொடர்புடையதாகவிருந்தது.

நிறுவனம் முன் இயந்திர 2+2 கார்களையும் உற்பத்தி செய்தது; அது தற்போதைய 612 ஸ்காஜ்லியீட்டி மற்றும் கலிபோர்னியா ஆகியவற்றின் உற்பத்தியில் முடிந்தது.

ஃபெராரி பெர்லினெட்டா பாக்ஸருடன் 1973 ஆம் ஆண்டில் மைய-இயந்திர 12 சிலிண்டர் போட்டியில் நுழைந்தது. பின்னர் வந்த டெஸ்டாரோஸ்ஸா ஃபெராரிகளின் மிகப் பிரபலமானவற்றில் ஒன்றாக நிலைத்தது.

### சூப்பர் கார்கள்

என்ஸோ ஃபெராரி
நிறுவனத்தின் உயர்ந்தபட்ச முயற்சியானது சூப்பர் கார் சந்தையிலிருந்ததாகும். ஃபெராரி சூப்பர் கார் வரிசைகளில் 1962 ஆம் ஆண்டின் 250 GTO முதலாவதாகக் கருதப்படுகிறது, அம் முயற்சி சமீபத்திய என்ஸோ ஃபெராரி மற்றும் FXX மாதிரிகள் வரை நீடிக்கிறது.

### கருத்துருவக் கார்கள் மற்றும் சிறப்புக் கார்கள்

ஃபெராரி P4/5
ஃபெராரி பல கருத்துருவக் கார்களான ஃபெராரி மைதோஸ் போன்றவற்றை உற்பத்தி செய்துள்ளது. இவற்றில் சில மிகப் புரட்சிகரமானவை (ஃபெராரி மோடுலோ போன்றவை) மற்றும் உற்பத்திக்கு திட்டமிடப்படாதவையாகும். இதரவற்றில் ஃபெராரி மைத்தோஸ் போன்றவைக் கொண்டிருந்த பாணி செயற்கூறுகள் (styling elements) உற்பத்திக் கார்களிலும் உள்வாங்கப்பட்டன.

ஃபெராரியால் மிகச் சமீபத்திய உற்பத்திச் செய்யப்பட்ட கருத்துருவக் கார் 2005 ஆம் ஆண்டின் ஃபெராரி அஸ்காரி ஆகும்.

ஃபெராரி சாலைக் கார்களில் சில சிறப்பு வகைகளாக ஒருமுறை மட்டுமே கூட உற்பத்திச் செய்யப்பட்டவையாகும். அவை செல்வந்தர்களால் தனிப் பயன்பாட்டிற்காக உற்பத்திச் செய்யக் கோரப்பட்டன.

### மரபு சாரா எரிபொருள் கார்கள்

ஃபெராரி கலப்பின கார்களை தயாரிப்பதைக் கருதியது. எத்தனால் மூலம் ஓடக் கூடிய ஒரு F430 ஸ்பைடரின் மாதிரியொன்று டெட்ராய்ட் ஆட்டோ ஷோ வில் காட்சிக்கு வைக்கப்பட்டது. ஃபெராரி 2015 ஆம் ஆண்டில் ஒரு கலப்பினக் கார் உற்பத்தியில் உள்ளடக்கப்படும் என அறிவித்தது.

### பெயரிடும் மரபுகள்

1980 ஆம் ஆண்டுகளின் துவக்கம் வரை ஃபெராரி ஒரு மூன்று எண்களில் பெயரிடும் திட்டத்தை இயந்திர மாற்றியமைப்பின் அடிப்படையில் பின்பற்றியது:

* V6 மற்றும் V8 மாதிரிகள் முதல் இரண்டு இலக்கங்களுக்கு (டெசிலிட்டர்களில்) முழு இடப்பெயர்வையும் மற்றும் மூன்றாவதற்கு சிலிண்டர் எண்ணிக்கையையும் பயன்படுத்தின. ஆகையால், 206 2.0 L V6 விசையாற்றல் வாகனமாகும். அதே போல 348 பயன்படுத்தப்படுத்தியது ஒரு 3.4 L V8 இயந்திரமாகும். இருப்பினும், F355 இல் ஒரு சிலிண்டருக்கான 5 வால்வுகளை கடைசி ஐந்து இலக்கங்களில் குறிக்கிறது. 360 மொடெனாவின் அறிமுகத்தில், V8 மாதிரிகளின் இலக்கங்கள் (தற்போது பெயருடன் எண்ணையும் கொண்டுள்ளது) முழு இயந்திர இடமாற்றத்தை மட்டுமே குறிக்கின்றன. இப்பெயரின் எண்ணிக்கைக் குறியிடல் அம்சமானது தற்போதைய V8 மாதிரியான F430 ற்கு கொண்டு செல்லப்பட்டுள்ளது. எனினும், F430 இன் மறு நிரப்பல், 458 இடாலியா ஆகும். அது 206 மற்றும் 348 என்ற அதே பெயர்களைப் பயன்படுத்துகிறது.
* V12 மாதிரிகள் ஒரு சிலிண்டரில் இடமாற்றத்தை (க்யூபிக் செண்டிமீட்டர்களில்) பயன்படுத்தின. ஆகையால் பிரபலமான 365 டேய்டோனா 4390cc V12 வைக் கொண்டிருந்தது. இருப்பினும், 599 போன்ற சில புதிய V12-இயந்திர ஃபெராரிகள் மூன்று இலக்க பெயர்க்குறிப்பினைக் கொண்டிருப்பது முழுமையான இயந்திர இடமாற்றத்தைக் குறிப்பதாகும்.
* பிளாட் 12 (பாக்ஸர்) மாடல்கள் இடமாற்றத்தை லிட்டர்களில் பயன்படுத்தின. ஆகையால், BB 512 என்பது ஐந்து லிட்டர் பிளாட் 12 ஆகும் (இவ்விஷயத்தில் ஒரு பெர்லினெட்டா பாக்ஸர்). இருப்பினும், மூல பெர்லினெட்டா பாக்ஸர் 365GT4 BB யாகும். அது V12 மாதிரிகளைப் போன்ற வழிமுறையில் பெயரிடப்பட்டதாகும்.
* சில மாதிரிகள், குறிப்பாக 1980 ஆம் ஆண்டின் மோண்டியால் 1984 ஆம் ஆண்டின் டெஸ்டாரோஸா போன்றவை மூன்றிலக்க பெயர் திட்டத்தைப் பின்பற்றவில்லை.

612 ஸ்காஜ்லெய்ட்டி ஸேஸ்சாண்டா பதிப்பு
பெரும்பாலான ஃபெராரிகள் அவற்றின் பெயர்க்குறிப்பினை உடல் வடிவ பாணிக்கும் கூட பெற்றிருந்தன. பொதுவாக, பின்வரும் மரபுகள் பயன்படுத்தப்பட்டன:

* மாதிரியின் இலக்க முடிவில் வைக்கப்பட்ட **M** ("மோடிபிகடா"), அதன் முன்னிருந்த வகையினைச் சுட்டுவனவே-முழுமையான பரிணாமத்தையல்ல (காண்க F512 M மற்றும் 575 M மாரனெல்லோ).
* **GTB** ("கிரான் டூரிஸ்மோ பெர்லினெட்டா") மாதிரிகள் மூடப்பட்ட பெர்லினெட்டாக்கள் அல்லது கூபேக்கள் ஆகும்.
* **GTS** ("கிரான் டூரிஸ்மோ ஸ்பைடர்") பழைய மாதிரிகளில் திறந்த ஸ்பைடர்கள் (உச்சரிப்பு "y"), அல்லது மாற்றக்கூடியவைகள் ஆகும் (காண்க 365 GTS/4); இருப்பினும், பின் பெயர் மிகச் சமீப மாதிரிகளில் டர்கா டாப் மாதிரிகளில் பயன்படுத்தப்பட்டவையாகும் (காண்க டினோ 246 GTS மற்றும் F355 GTS; விதிவிலக்கானது 348 TS, அது மட்டுமே வேறுபட்டு பெயரிடப்பட்டது). மாற்றக்கூடிய மாதிரிகள் தற்போது பின் பெயரான "ஸ்பைடெர்" ரைப் பயன்படுத்துகின்றன (உச்சரிப்பு "i") (காண்க F355 ஸ்பைடெர், மற்றும் 360 ஸ்பைடெர்).

இந்த பெயர் அமைப்பை, சில முழுமையான வேறுபட்ட வாகனங்கள் அதே இயந்திர வகை மற்றும் உடல் பாணிக்காக பயன்படுத்துகின்றன என்பதால் குழப்பம் தரலாம். பல ஃபெராரிக்கள் (டேய்டோனாவைப் போல) அவற்றை மேற்கொண்டு அடையாளம் காண்பதற்கு பிற பெயர்களுடன் இணைக்கப்பட்டிருந்தன. அது மாதிரியான பலப் பெயர்கள் உண்மையில் அதிகாரபூர்வமான தொழிற்சாலைப் பெயர்களல்ல. டேய்டோனாப் பெயர் ஃபெராரியின் 24 ஹவர்ஸ் ஆஃப் டேய்டோனா வில் 330 P4 வுடன் 1967 ஆம் ஆண்டு பிப்ரவரி மாதத்தில் மும்முறைப் பெற்ற வெற்றிகளின் நினைவினைக் கொண்டது.. 1973 ஆம் ஆண்டின் டேய்டோனா 24 ஹவர்ஸ்சில், ஒரு 365 GTB/4 மாதிரியானது NART (அமெரிக்காவில் ஃபெராரியை போட்டிகளில் ஓட்டியவர்) ஓட்டியது போர்ஷே 911 க்குப் பின்னால் இரண்டாவதாக வந்தது.

பல டினோ மாதிரிகள் என்ஸோவின் மகன் டினோ ஃபெராரியை முன்னிறுத்தி பெயரிடப்பட்டவை. ஃபெராரியினால் டினோக்கள் என்பதாக சந்தைப்படுத்தப்பட்டவை. ஃபெராரி விற்பனையாளர்கள் மூலமே விற்கப்பட்ட அவை அனைத்து நோக்கங்களுக்காகவும் செயல்களுக்காகவும் ஃபெராரிகளாகவே கருதப்பட்டன.

1990 ஆம் ஆண்டுகளின் மத்தியில், ஃபெராரி "F" என்ற எழுத்தை அனைத்து மாதிரிகளின் துவக்கத்திலும் சேர்த்துக் கொண்டது (இப் பழக்கம்F512 MF355 க்குப் பிறகு கைவிடப்பட்டது, ஆனால் F430 க்குப் பிறகு மீண்டும் மேற்கொள்ளப்பட்டது).

"காவால்லினோ ராம்பாண்டே" துள்ளும் குதிரைச் சின்னம்
-------------------------------------------------

கவுண்ட் பிரான்செஸ்கோ பராக்கா
ஃபெராரியின் பந்தய அணியின் பிரபலமான சின்னம் ஓர் துள்ளும் கருங் குதிரையுனுடையது ஆகும். அது மஞ்சள் தகட்டின் மீது *S F* (*ஸ்குடெரியா ஃபெராரி*) என்ற எழுத்துக்களுடன் மேலே மூன்று பச்சை, வெள்ளை மற்றும் சிவப்பு கோடுகளுடன் (இத்தாலியின் தேசிய நிறங்கள்) வழக்கமாக காணப்படும். சாலைக் கார்களுக்கு இயந்திர மடிப்புப் பகுதியில் செவ்வக வில்லையில் (காண்க மேலுள்ள படம்) இருக்கும். மாற்றாக கேடய வடிவ பந்தயச் சின்னம் கதவிற்கருகே இருக்கும் முன் இரு இறக்கைகளில் இருக்கும்.

1923 ஆம் ஆண்டு ஜூன் 17 ஆம் தேதி என்ஸோ ஃபெராரி ராவென்னாவில் உள்ள சாவியோ தடகளத்தில் வெற்றி பெற்றார். அங்கு அவர் கவுண்ட் பிரான்ஸ்செஸ்கோ பராக்காவின் தாயார், கவுண்டஸ் பாவொலினாவைச் சந்தித்தார். பராக்கா இத்தாலிய விமானப் படையின் வல்லுநர் மற்றும் உலகப் போர் I, இன் தேசிய கதாநாயகனும், அவரது விமானங்களின் இரு பக்கங்களிலும் குதிரையை வரைவதை வழக்கமாக்கிக் கொண்டவரும் ஆவார். கவுண்டெஸ் என்ஸோவை இக் குதிரையை அவரது கார்களின் மீது வரைகையில் அதன் மூலம் அவருக்கு நல் அதிர்ஷ்டத்தைக் கொண்டு வரும் என்ற ஆலோசனையைத் தந்தார். உண்மையான "துள்ளும் குதிரை" வெள்ளை மேகம் போன்ற வடிவில் சிவப்பு நிறத்தில் பராக்காவின் விமானத்தில் வரையப்பட்டிருக்கும். ஆனால் ஃபெராரி குதிரையை கருப்பாகக் கொள்ள விரும்பினார் (அது பராக்காவின் படைப்பிரிவின் விமானங்கள் மீது அவற்றின் விமானி நடவடிக்கைகளில் இறந்தப் பிறகு துன்பத்தின் சின்னமாக வரையப்பட்டது). மேலும் அவர் கூடுதலாக கனாரித் தீவின் மஞ்சள் நிறப் பின்னணியை, அது அவரது பிறந்த இடமான மோடேனாவின் நிறமென்பதால் வரைந்தார். ஃபெராரி குதிரை, வெகு துவக்கத்திலிருந்தே பராக்காவின் குதிரையை பெரும்பாலான விஷயங்களில் தெளிவான வேறுபாட்டில் காட்டியிருந்தது. அதிகமாக கவனிக்கத்தக்கவகையில் குதிரையின் வால் பகுதியானது பராக்காவின் மூல வடிவத்தில் கீழாகச் சுட்டியிருக்கும்.

ஃபெராரி *காவல்லினோ ராம்பாண்டே* வை நிறுவனத்தின் அதிகாரபூர்வ எழுதுப் பொருட்களில் (official company stationery) 1929 ஆம் ஆண்டிலிருந்து பயன்படுத்தினார். 1932 ஆம் ஆண்டு ஜூலை 9 ஆம் தேதியின் ஸ்பா 24 ஹவர்ஸ்சிலிருந்து *காவலினோ ராம்பாண்டே* (குதிரைச் சின்னம்) ஸ்குடெரியா ஃபெராரி போட்டியிட்ட ஆல்ஃபா ரோமியோக்களில் பயன்படுத்தப்பட்டது.

துள்ளும் குதிரையின் உருவச் சின்னம் பழையதானது; அது பழங்கால நாணயங்களில் காணப்படுவதாகும். மஞ்சள் கேடயத்தின் மீதான அதே போன்ற கருங்குதிரைஜெர்மனியின் ஸ்டர்கர்ட் நகர அரசுச் சின்னமாக உள்ளது. அது மெர்ஸிடிஸ்-பென்ஸ் மற்றும் போர்ஷேவின் வடிவமைப்புப் பிரிவுகளின் இல்லமாகும். அவர்கள் 1930 ஆம் ஆண்டுகளில் ஆல்ஃபா மற்றும் ஃபெராரியின் முக்கிய போட்டியாளர்களாவர். நகரத்தின் பெயர் *ஸ்டூடென்கார்டென்* என்பது பழைய ஜெர்மன் சொல்லான *கெஸ்டூட்* லிருந்து பெறப்பட்டதாகும். ஆங்கிலத்தில் மொழிபெயர்க்கப்படுகையில் *குதிரை விருத்திப் பண்ணை* எனவும் இத்தாலியில்*ஸ்குடெரியா* எனவும் ஆகும். போர்ஷேவும் அதன் வர்த்தக நிறுவன சின்னத்தில் ஸ்டட்கர்ட் குறியீட்டை வைத்துள்ளது. அது வூஹ்ர்ட்டெம்பர்க் மாகாண சின்னத்தின் மையப் பகுதியிலிருக்கிறது. ஸ்டட்கர்ட்டின் *ரோஸ்லே* பின்னங்கால்கள் இரண்டையும் பராக்காவின் குதிரைப் போன்று மண்ணில் வலுவாக ஊன்றியிருக்கும். ஆனால் ஃபெராரியின் *காவாலினோ* போல் ஊன்றியிருக்காது.

பாபியோ டாக்லியானி *காவலினோ ராம்பாண்டேயை* அவரது டுசாட்டி மோட்டார் பைக்குகளில் பயன்படுத்தினார். டாக்லியானி பராக்காவைப் போல லுகோ டி ரோமாக்னாவில் பிறந்தார். மேலும் அவரது தந்தையும் இராணுவ விமானியாக முதலாம் உலகப் போரில் (இருப்பினும் பராக்காவின் படைப்பிரிவில் இல்லை, அவ்வாறு தவறாக கூறப்பட்டிருந்தாலும்) பங்கேற்றிருந்தார். ஃபெராரியின் புகழ் வளர்ந்தப் போது டுசாட்டி குதிரையைக் கைவிட்டது - அது ஒருவேளை இரு நிறுவனங்களுக்கிடையிலான தனிப்பட்ட ஒப்பந்தத்தின் விளைவினாலும் இருக்கலாம்.

*காவாலினோ ராம்பாண்டே* ஃபெராரியின் வெளிப்படையானச் சின்னமாகும். காவாலினோ இதழ் பெயரினைப் பயன்படுத்துகிறது; ஆனால் சின்னத்தையல்ல. எனினும், பிற நிறுவனங்கள் அதே போன்ற சின்னங்களைப் பயன்படுத்துகின்றன: 100 ற்கும் மேற்பட்ட எரிபொருள் நிரப்பு நிலையங்களை இயக்கும் ஒரு ஆஸ்திரியன் நிறுவனமான அவண்டி, கிட்டத்தட்ட ஃபெராரியைப் போல் அடையாளம் கொண்ட துள்ளும் குதிரைச் சின்னத்தைக் கொண்டுள்ளது. அயர்ன் ஹார்ஸ் பைசைக்கிள்ல்ஸ் செய்வதும் அதே போலஉள்ளது. பலர் ஃபெராரியின் சின்னத்திற்கு மரியாதை செலுத்துகின்றனர், எ.கா. ஜாமிரொகாயி இசைத் தொகுப்பான *டிராவலிங் விதவுட் ம்யூசிக்* ஆகும்.

பந்தயச் சிவப்பு - ரோஸ்ஸோ கோர்ஸா
-------------------------------

1920 ஆம் ஆண்டுகளிலிருந்தே இத்தாலிய பந்தயக் கார்களான ஆல்பா ரோமியோ, மாசெராட்டி மற்றும் பின்னர் ஃபெராரி மேலும் அபார்த் ஆகியவை (இப்போதும் அடிக்கடி) "பந்தயச் சிவப்பு" (*ரோஸ்ஸோ கோர்ஸா* ) வண்ணத்தில் காணப்படும். இதுதான் இத்தாலியின் வழமையான தேசிய பந்தய நிறமாகும். இரு உலகப் போர்களுக்கிடையில் பின்னர் FIA வாக மாறிய அமைப்புக்களால் பரிந்துரைக்கப்பட்டதாகும். இது போட்டியிடும் குழுவின் நாட்டைக் சுட்டும், கார் உற்பத்தியாளரையோ அல்லது ஓட்டுனரையோ அல்ல. இத் திட்டத்தின் கீழ் பிரஞ்சு- நுழைவுக் கார்களான புகாட்டி போன்றவை நீலமாகவும், ஜெர்மனியின் பென்ஸ் மற்றும் மெர்சிடெஸ் வெள்ளை நிறத்திலும் (1934 லிருந்து உலோக தகடுகளின் வெறுமையான வெள்ளி நிறம்) மற்றும் பிரிட்டானின் ஓர் உதாரணத்திற்கு 1960 ஆம் ஆண்டுகளின் இடையிலான லோட்டஸ் மற்றும் BRM போன்றவற்றிலிருந்த பச்சை நிறத்தையும் கொண்டிருந்தன.

ஆர்வமூட்டும் வகையில், ஃபெராரி 1964 ஆம் ஆண்டின் உலக சாம்பியன்ஷிப்பை ஜான் சுர்டீஸ்ஸுடன் வென்றது. அப்போது போட்டியிட்ட கடைசி இரு வட அமெரிக்கப் பந்தயங்களிலும் யு எஸ் -அமெரிக்க பந்தய நிறங்களான வெள்ளை மற்றும் நீலம் ஆகியவற்றில் வர்ணம் தீட்டியிருந்தது. அவை இத்தாலியன் தொழிற்சாலைகளால் தங்களளவில் நுழைக்கப்படவில்லை; ஆனால் அமெரிக்காவின் வட அமெரிக்க பந்தயக் குழு (NART) அணியால் செய்யப்பட்டது. இது ஃபெராரியின் புதிய மைய இயந்திரக் கார்களை உறுதிப்படுத்துவது பற்றிய விஷயத்தில் ஃபெராரிக்கும் இத்தாலிய பந்தயப் போட்டி அதிகாரிகளுக்கும் இடையிலான வாக்கு வாதங்களுக்கு எதிர்ப்பு தெரிவிப்பதற்காகும்.

வாணிகசரக்காக்கல் மற்றும் கண்காட்சி
----------------------------------

ஃபெராரி தன் நிறுவனத்திற்குள்ளேயே நிர்வகிக்கப்படும் வாணிகசரக்காக்கல் வரிசையில் பல பொருட்களுக்கு உரிமம் அளித்துள்ளது. ஃபெராரியின் வர்த்தகப் பெயரை கொண்டவைகளில், கண்ணாடி, பேனாக்கள், பென்சில்கள், மின்னணுச் சாதனங்கள், வாசனைத் திரவியங்கள், கொலோன்,துணிகள்,உயர்-தொழில்நுட்ப மிதிவண்டிகள்,கைக்கடிகாரங்கள்,செல்ஃபோன்கள் மற்றும் மடிக்கணினிக் கூட உண்டு.

ஃபெராரி அருங்காட்சியகம் ஒன்றைக் கூட நடத்துகிறது மாரனெல்லொவில் உள்ள கேலரியா ஃபெராரி, நிறுவனத்தின் வரலாற்றில் இடம் பெற்ற சாலை மற்றும் பந்தயக் கார்கள் மற்றும் இதர இனங்களைக் காட்சிக்கு வைத்துள்ளது.

2009 ஆம் ஆண்டு நவம்பர் 2 ஆம் தேதி, ஃபெராரி S.p.A. பிரபலமான வலை மேலாண்மை விளையாட்டான பாட்ரேசரை பலனளிக்கக் கூடிய வகையில் இழுத்து மூடியது. நிறுவனம் இச் சிறிய விளையாட்டின் உரிமையாளர்/உருவாக்கியவரை தொடர்பு கொண்டு அனைத்து ஃபெராரி அம்சங்களையும் நீக்க உத்தரவிட்டனர். ஆகையால் இணையத் தளத்தை காலவரையின்றி மூட நேர்ந்தது. சுமார் 3500 பேர் கொண்ட நெருக்கமாக பின்னப்பட்ட சமூகம் நிறுவனத்தின் நடவடிக்கையை அபத்தமானது மற்றும் தேவையற்றது என அழைத்தனர். காரணம் கேட்டபோது, நிறுவனத்தின் ஒரு பிரதிநிதி "Sì, è perché siamo un pugno di punture" என்று கூறினார். BATரேசர் இப்போது எவ்விதமான எதிர்வினையையும் ஆற்றவில்லை.

தொழில்நுட்ப பங்குமுறைகள்
------------------------

ஃபெராரிக்கு ஷெல் ஆயிலுடன் நீண்ட காலம் நீடித்து வந்த உறவுமுறை இருந்தது. இது ஒரு தொழில்நுட்பரீதியிலான உறவுமுறையாக ஃபெராரியுடனும் டுசாட்டியுடனும் எரிபொருளையும் எண்ணெயையும் சோதிப்பதற்காகும். அதே போல ஃபார்முலா ஒன், மோடோஜிபி மற்றும் உலக சூப்பர்பைக் பந்தய அணிகளுக்கு எரிபொருளையும் எண்ணெயையும் அளிக்கவுமாகும். ஓர் உதாரணத்திற்கு, ஷெல் V-பவர் எனும் உயர் மதிப்பிலான பெட்ரோல் எரிபொருள் பல வருடங்களில் ஷெல் மற்றும் ஃபெராரிக்கு இடையிலான தொழில்நுட்பத் திறனால் மேம்படுத்தப்பட்டதாகும்.

ஃபெராரி பார்முலா ஒன் இயந்திரங்களை பல இதர அணிகளுக்கு பல வருடங்களுக்கு அளித்து வர உடன்படிக்கைகளை வைத்திருந்தது. தற்போது ஸ்குடெரியா டோரோ ரோஸ்ஸோவை அளித்து வருகிறது.

ஆண்டு விற்பனைகள்
----------------

| ஆண்டு | கடைசி வாடிக்கையாளர்களுக்கான விற்பனை (வகை-ஒப்புதலளிக்கப்பட்ட வாகனங்களின் எண்ணிக்கை) |
| --- | --- |
|  |  |  |  |  |  |  |  |  | 1 |  |  |  |  |  |  |  |  |  | 2 |  |  |  |  |  |  |  |  |  | 3 |  |  |  |  |  |  |  |  |  | 4 |  |  |  |  |  |  |  |  |  | 5 |  |  |  |  |  |  |  |  |  | 6 |  |  |  |  |  |  |  |  |  | 7 |
| 1999 | **3,775** |   |
| 2000 | **4,070** |   |
| 2001 | **4,289** |   |
| 2002 | **4,236** |   |
| 2003 | **4,238** |   |
| 2004 | **4,975** |   |
| 2005 | **5,409** |   |
| 2006 | **5,671** |   |
| 2007 | **6,465** |   |
| 2008 | **6,587** |   |
| 2009 | **6,250** |   |

குறிப்புகள்
-----------

1. ↑  "22.01.2009 FIAT GROUP Q4 AND FULL YEAR FINANCIAL REPORT". *italiaspeed.com/2009/cars/industry*. பார்க்கப்பட்ட நாள் 2009-01-22.
2. ↑  "Annual Report 2007" (PDF). *fiatgroup.com*. Archived from the original (PDF) on 2015-09-15. பார்க்கப்பட்ட நாள் 2008-04-08.
3. ↑  Wert, Ray (2009-05-18). "$12 Million Ferrari Breaks Auction World Record". *jalopnik.com*.. பார்த்த நாள்: 2009-06-03.
4. ↑  "Ferrari's A1GP Deal". Yahoo Sport. 2007-10-11. பார்க்கப்பட்ட நாள் 2008-03-24.
5. ↑  பந்தய முடிவுகள்
6. ↑  "பந்தய முடிவுகள்". Archived from the original on 2011-05-14. பார்க்கப்பட்ட நாள் 2010-01-07.
7. ↑  "Ferrari and Shell V-Power". Shell Canada. 2009-01-15. Archived from the original on 2009-06-03. பார்க்கப்பட்ட நாள் 2009-01-20.
8. ↑  *Fiat Group 1999 Annual Report* (PDF), archived from the original (PDF) on 2011-07-17, பார்க்கப்பட்ட நாள் 2010-01-07
9. ↑  *Fiat Group 2000 Annual Report* (PDF), archived from the original (PDF) on 2011-07-17, பார்க்கப்பட்ட நாள் 2010-01-07
10. ↑  *Fiat Group 2001 Annual Report* (PDF), archived from the original (PDF) on 2011-07-17, பார்க்கப்பட்ட நாள் 2010-01-07
11. ↑  *Fiat Group 2002 Annual Report* (PDF), archived from the original (PDF) on 2011-07-17, பார்க்கப்பட்ட நாள் 2010-01-07
12. ↑  *Fiat Group 2003 Annual Report* (PDF), archived from the original (PDF) on 2011-07-17, பார்க்கப்பட்ட நாள் 2010-01-07
13. ↑  *Fiat Group 2004 Annual Report* (PDF), archived from the original (PDF) on 2011-07-17, பார்க்கப்பட்ட நாள் 2010-01-07
14. ↑  *Fiat Group 2005 Annual Report* (PDF), archived from the original (PDF) on 2011-07-17, பார்க்கப்பட்ட நாள் 2010-01-07
15. ↑  *Fiat Group 2006 Annual Report* (PDF), archived from the original (PDF) on 2011-07-17, பார்க்கப்பட்ட நாள் 2010-01-07
16. ↑  *Fiat Group 2007 Annual Report* (PDF), archived from the original (PDF) on 2015-09-15, பார்க்கப்பட்ட நாள் 2010-01-07
17. ↑  *Fiat Group 2008 Annual Report* (PDF), archived from the original (PDF) on 2011-07-17, பார்க்கப்பட்ட நாள் 2010-01-07
18. ↑  *Fiat Group 2009 Annual Report* (PDF), archived from the original (PDF) on 2012-05-29, பார்க்கப்பட்ட நாள் 2012-06-28

மேற்குறிப்புகள்
---------------

* Eric Gustafson. "Cavallino Rampante". *Sports Car International* (Oct/Nov 2000): 94.

புற இணைப்புகள்
--------------

* ஃபெராரி வேர்ல்டு (அதிகாரபூர்வ வலைத்தளம்)
* Ferrari.mobi (அதிகாரபூர்வ மொபைல் வலைத்தளம்)
* List of Ferrari-related websites திறந்த ஆவணத் திட்டத்தில்